da da et sv en da hu da da fr da da da es da de de da da tr da en sv da hu da da fr da da da da da da da da da da da da da da da da da nb da da da da da da es da da es da ceb da da da en da da da sv da ro da da da da da da da da da da da es es es
Børnenes Rekordbog - Rekorder for børn og unge i Danmark
Kære børn, unge og voksne
Året 2021 blev som 2020 fyldt med mange udfordringer pga. coronavirus. Det har også haft betydning for Børnenes Rekordbog 2022, som nu er udgivet. Det har betydet lidt færre nye rekorder, men til gengæld kan vi have rekorderne fra de sidste fire udgivelser med i stedet for kun tre. Med mindre at rekorderne er slået, så erstattes de selvfølgelig af nye præstationer. Der er ca. 1.100 rekorder med i denne bog.
Tiden med corona har ført til nogle lidt anderledes rekorder i Børnenes Rekordbog. F.eks. deltog 120 indskolingsbørn fra Hellerup Skoles GFO i en kæmpe online dansefest på Teams. Festen fortsatte på skærmen hele eftermiddagen.
Ethan Janer fra Fritidsklubben Emdrup Søgård kravlede ind i sin egen lille coronaboble og sad med en teske suget fast på læberne i godt en time.
Og så var der denne rekord, som blev sat den dag, skolerne genåbnede efter coronanedlukningen. En rekord, som hyldede fællesskabet i en tid, hvor coronanedlukning havde sat fællesskabet på en kæmpe prøve. På Havrehedskolen spiste 671 elever derfor slikkepinde på samme tid.
Læs også historien om Birk B. Bollerup fra Ørestad Friskoles SFO, der havde 11 mundbind på - på én gang!
Da forsamlingsforbuddet ved udendørs arrangementer blev fjernet (pga. corona), var der kamp i Bangsbo Freja U15 mod Ringkøbing. Der kom 474 tilskuere i alderen 10-17 år til kampen i U15, som er ny danmarksrekord.
2. klasse på Gjessø Skole fandt 4.600 kogler, som var gnavet af mus, egern eller andre af skovens dyr. Hensigten med denne rekord var mest af alt at få eleverne væk fra skærmen og ud i skoven og lære lidt om skovens dyr.
Glæd dig også til at læse om denne flotte rekord, hvor børnene skulle være sammen på nye måder, og helst udenfor. 87 børn fra Fritidsklubben Vænget, Virum gennemførte 5 km baglæns gang på 1 time og 39 minutter.
Der har også været forhindringer pga. coronavirus. 2 piger fra 5. klasse på Ringkøbing Skoles Klubben måtte vente længe, inden de langt om længe fik lavet en enorm sandwich på 31 × 37 cm.
Det er nu 33 år siden, den første børnerekordbog udkom. Vi har modtaget over 11.000 rekorder i løbet af de mange år. Vores mål er at vise, hvad børn går og laver, og hvad de er supergode til, og således sætte fokus på børnene med alle deres evner og sjove påfund. Vi vil gerne anerkende børnene, så de oplever, at det, de kan og gør, også betyder noget.
Heldigvis kommer børnenes rekorder ofte i aviser og ugeblade eller i radio og tv. Det er vigtigt, at børn bliver set og hørt, så de bevæger sig ind i voksenlivet med en god selvfølelse og et stort selvværd. Det er der- for en stor glæde, at vi igen kan præsentere en ny udgave af Børnenes Rekordbog, hvor børnene endnu en gang har overgået sig selv og hinanden.
Børn fra klubber og SFO'er er stadig meget engagerede i Børnenes Rekordbog. Vi har institutioner over hele landet, der kan komme ud til dit/jeres rekordforsøg. Husk at bruge dem, og giv gerne besked i god tid. Helst 3 uger før (se telefonnumre under "kontakter").
Med største rekordhilsen og god rekordlyst
Redaktør og forfatter Mikael Brøgger
Angående fakturering: Følgebrevet kan læses her
Her ser du nogen af alle os, der laver Børnenes Rekordbog.
For at bogen kan overleve er det rigtig vigtigt at bogen bliver solgt. Bogen kan købes hos boghandlere, i flere supermarkedskæder på nettet på: https://tales.dk eller https://saxo.com og hos redaktionen (ved forudbetaling). Se nedenfor.
Få bogen/bøger tilsendt ved at indbetale kr. 169,95 + 22,- i porto pr bog på Bankkonto i Djurslands Bank: regnr. 7266 konto 0001216233. ELLER på Mobile Pay til 2720 9050 Husk at oplyse din adresse. - Ved over 3 stk. fri levering! Bemærk at bogen nogen gange kan købes på udsalg til en lavere pris end listeprisen, men prisforskellen refunderes ikke. Da portoomkostningerne er meget høje.
Følg Børnenes Rekordbog på Facebook og snak med andre rekordsættere, få ideer og inspiration, eller find rekord-venner!
Se vores Facebook gruppe her!
Følg Børnenes Rekordbog på Youtube, og se masser af sjove videoer af rekorder!
Se vores Youtube kanal her!
I rekordbogen er der plads til alle mulige og umulige rekorder, også de mere spektakulære af slagsen. F.eks. kan du læse om Astrup - Sønderskov Friskoles 0. og 1. klasseelever, 18 elever, der satte rekord i flest tabte tænder med 47 stk. Du kan også komme på tur med Sebastian Johannes Bay. Han cyklede den 206 km lange tur fra Gjern til grænsen på 74 timer. Du kan også næsten være med i Maribo Juniorklubs flormeliskamp, hvor 32 børn deltog – et fantastisk syn.
Kun fantasien sætter grænser. Her er en rigtig viking: Gustav Svane Frederiksen deltog i vinterbadning alle februars 28 dage. En pludselig indskydelse kan også føre til en rekord. Simon Madsen Christensen gik en 3,1 km lang tur og sparkede under hele turen til en sten. ”Det var hyggeligt at følges med en sten,” siger Simon med et glimt i øjet. Kan du måske slå den?
Det er tilladt at kigge på terningen maks. 5 sekunder, inden tiden startes. Lukas Iannella 9 år har øvet sig i at lave 2x2x2 cubes under vand og kan lave to uden at komme op og trække vejret.
Lukas fortæller: "Min hurtigste tid under vandet er ca 15 sekunder, det har jeg filmet, desværre set ovenfra vandet. Lukas siger: "Videoen er filmet under vand, men det er ikke min hurtigste tid, dog er det stadig to cubes. Jeg går ikke efter at få en hurtig tid, men efter at kunne lave flere cubes under vandet :-)"
En cykeltur på 206 km via den gamle jernbane fra Gjern til Silkeborg og bagefter Hærvejen helt til grænsen. Her sætter den 7-årige Sebastian Johannes Bay ny rekord, og turen er tilbagelagt på kun 74 timer fra den 13.-16. maj.
Send os din video
Vil du have din video på rekordbog.dk?
Optag din rekord på video, og send os filen på: [email protected].
Vi udvælger de bedste videoer, og uploader dem på siden løbende! Alle videoer der modtages, kommer op på Børnenes Rekordbog's Youtube kanal.
Du kan løbende følge med i når der kommer nye videoer, eller hvis du klikker på "abboner" på vores Youtube kanal.
I Maribo er de rekordvilde og satte denne rekord med 32 børn i flormeliskamp. Luften i Maribo var virkelig sød, denne var onsdag eftermiddag ved Lolland Ungdomsskoles lokaler. Efter at have lavet et hjerte med farvet flormelis gik kampen i gang, og det tog ikke mange minutter, før alle ungerne var dækket i et tykt lag af det fine sukker - men med et kæmpe sødt smil om læben. Følg linket og se selv, hvor sjovt det var.
Klubleder Flemming Jensen fortæller her om hvorfor rekorden blev sat denne skønne maj dag. "Rekorden er blevet til, da vi er en meget dynamisk klub, som laver alt mellem himmel og jord, men som mest er kendt for vores daglige sjov og spas. Vi laver så meget fis og ballade, så der har været flere gange hvor vi har haft kampe med flormelis indenfor og udenfor klubben. Når nogen voksne starter eller stopper i klubben, så indvier vi dem, eller siger farvel med flormelis. Flormelis-kampene spreder altid glæde og godt humør, så derfor valgte vi at lave en National Flormelis Dag, hvor vores medlemmer i år kunne starte traditionen op, så den får liv til at vokse sig større og større for hvert år.
Reglerne er simple. Der må kastes ligeså meget flormelis man vil, men for at slå rekorden, skal overgå de 32 medlemmer som deltog i vores kamp. Vi tager gerne kampen op.."
Kontakt os gerne: Tlf 2720 9050 - Redaktør: Mikael Brøgger e-mail: [email protected]
Snærildvej 100, 8300 Odder